b"\n_START_ARTICLE_\nFerrovie dello Stato Italiane\n_START_SECTION_\nHist\xc3\xb2ria\n_START_PARAGRAPH_\nFerrovie dello Stato es va constituir per la llei n\xc3\xbamero 137 del 22 d'abril de 1905, quan l'estat itali\xc3\xa0 va assumir la totalitat de la propietat i l'administraci\xc3\xb3 de la major part de les l\xc3\xadnies ferrovi\xc3\xa0ries nacionals que, fins aleshores, havien estat en mans de diferents societats privades. Durant els primers anys va ser dirigida per una Comissi\xc3\xb3 d'Administraci\xc3\xb3, presidida per el director general Riccardo Bianchi. L'any 1907 es va decidir incorporar el Consell d'administraci\xc3\xb3, format per vuit consellers. Aquesta estructura es va mantenir fins que la llei n\xc3\xbamero 130 del 2 de febrer de 1920 va augmentar el nombre de membres del Consell d'Administraci\xc3\xb3 de vuit a setze membres, dels quals cinc eren representants del personal. Es va establir que el president fos nomenat pel govern i el c\xc3\xa0rrec de director general fos reanomenat al d'administrador general._NEWLINE_Amb l'arribada del feixisme aquesta estructura va canviar d'acord amb la pol\xc3\xadtica de reorganitzaci\xc3\xb3 centralitzadora del r\xc3\xa8gim. A finals del 1922, es va dissoldre el Consell d'administraci\xc3\xb3 i es va imposar el c\xc3\xa0rrec d'administrador general. El 4 de gener de 1923 un nou decret va portar a la designaci\xc3\xb3 d'un comisionat extraordinari, Edoardo Torre, del qual el seu mandat comprenia un per\xc3\xadode v\xc3\xa0lid fins al 30 d'abril de 1924. L'1 de maig d'aquest mateix any va ser creat el Ministeri de Comunicacions per mitj\xc3\xa0 de la llei n\xc3\xbamero 596, el qual comprenia ferrocarrils, correu i tel\xc3\xa8graf, i la marina mercant. Com a resultat d'aix\xc3\xb2, Torre va ser destitu\xc3\xaft. El Consell d'administraci\xc3\xb3 va ser restitu\xc3\xaft, per\xc3\xb2 nom\xc3\xa9s amb funcions consultives i sota les ordres del Ministeri de Comunicacions. El decret n\xc3\xbamero 863 del 22 de maig de 1924 va establir deu membres en el Consell d'administraci\xc3\xb3, sense representants del personal i es va restituir el c\xc3\xa0rrec de director general. _NEWLINE_Despr\xc3\xa9s del 8 de setembre de 1943, siguent separada It\xc3\xa0lia, va succeir el mateix amb la separaci\xc3\xb3 territorial i administrativa de la xarxa ferrovi\xc3\xa0ria. Van ser creades dos Direccions, la de Salern per les zones ocupades pels aliats, i la de Verona (Rep\xc3\xbablica Socialista), amb una organitzaci\xc3\xb3 molt similar a l'original._NEWLINE_A principis de l'any 1944 va ser suspesa, de forma provisional, la normativa relativa al funcionament del Consell d'administraci\xc3\xb3, i el ministre de Comunicacions va assumir la funci\xc3\xb3 de director general. A finals d'aquest any es decideix dividir el Ministeri de Comunicaci\xc3\xb3 en Ministeri del Transport, que tamb\xc3\xa9 comprenia la direcci\xc3\xb3 general de Ferrovie dello Stato i el Ministeri de Correus i Comunicacions. El 20 d'agost de 1945 es decideix recompondre el Consell d'administraci\xc3\xb3 constitu\xc3\xaft per dotze membres i la companyia \xc3\xa9s reanomenada Azienda Autonoma delle Ferrovie dello Stato.\n_START_SECTION_\nTransbordador\n_START_PARAGRAPH_\nEls Ferrovie dello Stato Italiane posseeixen i operen un servei de transbordadors per a trens ferroviaris que connecten el continent amb l'illa siciliana que travessa l'estret de Messina. Porten InterCity, InterCityNotte i vag\xc3\xb3n mitjan\xc3\xa7ant vaixells transbordadors._NEWLINE_Fins al 2009 hi va haver un altre servei de transbord per al transport de mercaderies, que es va activar el 1961 per connectar el continent a l'illa de Sardenya entre Civitavecchia i Golfo Aranci. Des de 2010, despr\xc3\xa9s de la suspensi\xc3\xb3 del servei regular, hi ha un servei de trucades per Messina Marittima i Villa San Giovanni Mare."